<classify> Hospitali ya Rufaa ya Sokoine Lindi imethibitisha kuwa Mbunge wa Newala Vijijini, Rashid Ajali Akbar amefariki dunia.Mganga Mfawidhi katika hospitali hiyo Dk Nicholas Mmuni amesema, mwili wa kiongozi huyo unachunguzwa hospitalini hapo.Kwa mujibu wa Dk Mmuni, Mbunge Akbar alikuwa eneo la Mnazi Mmoja kwenye biashara zake, na kwamba, alikutwa hotelini akiwa hajimbui na inadaiwa kuwa hadi anatolewa kwenye eneo hilo alikuwa ameshapoteza maisha.Amesema, vyombo vya ulinzi na usalama vilimfikisha Mbunge huyo hospitalini hapo na kwamba taarifa kamili itatolewa baada ya uchunguzi kukamilika.Taarifa ya Kitengo cha Mawasiliano na Uhusiano wa Kimataifa Cha Ofisi ya Bunge la Tanzania imeeleza kuwa, Mbunge huyo amefariki dunia leo Mingoyo mkoani Lindi.Kwa mujibu wa taarifa hiyo, Spika wa Bunge la Tanzamia, Job Ndugai anasikitika kutangaza kifo cha kiongozo huyo aliyezaliwa Januari 25, 1961.Natoa pole kwa wafiwa wote wakiwemo familia ya marehemu, waheshimiwa wabunge, ndugu, jamaa na marafiki. Mungu awape uvumilivu katika kipindi hiki kigumu amesema Spika Ndugai.  <topic>: kitaifa 